**ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΔΩΔΕΚΑΝΗΣΟΥ**

#  ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

 **«Έγκριση νέων τεχνικών προδιαγραφών – όρων διακήρυξης πρόχειρου διαγωνισμού για εκτύπωση-έκδοση βιβλίου με τίτλο: Μητρώο από το Αρχείο των Παλαιών Πολεμιστών και Αντιστασιακών Κώων»**

 Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

 Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
|  ΠΑΡΟΝΤΕΣ1. Γιωργαράς Αντώνιος
2. Ρούφα Ιωάννα
3. Μήτρου Εμμανουήλ[[1]](#footnote-1)
4. Σιφάκης Ηλίας

  |  ΑΠΟΝΤΕΣ1. Ζερβός Νικόλαος
2. Μαρκόγλου Σταμάτιος
3. Κιλιμάτος Νικόλαος4
4. Μουζουράκης Θεόφιλος
5. Παπαχρήστου-Ψύρη Ευτέρπη

 *οι οποίοι κλήθηκαν και δεν προσήλθαν* 1. Μπαραχάνος Αθανάσιος[[2]](#footnote-2)
2. Διακογιώργης Ελευθέριος[[3]](#footnote-3)
 |

 Στην συνεδρίαση παρευρέθηκε η υπάλληλος του Δήμου Κω για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

 Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 4ο

### ΑΡ. ΑΠΟΦ. : 217

 Ο Πρόεδρος εισηγούμενος το 4ο θέμα της ημερήσιας διάταξης εξέθεσε ότι με την αριθμ. 168/2013 απόφαση Ο.Ε. ματαιώθηκε ο πρόχειρος διαγωνισμός για έκδοση βιβλίου με τίτλο «Μητρώον από το αρχείο παλαιών πολεμιστών και αντιστασιακών Κώων» και εγκρίθηκε η διόρθωση των τεχνικών προδιαγραφών και η υποβολή τους, εκ νέου, στην Ο.Ε. για έγκριση καθώς και για έγκριση των νέων όρων του διαγωνισμού.

 Κατόπιν τούτου και μετά την υποβολή, εκ νέου, των διορθωμένων τεχνικών προδιαγραφών, από την αρμόδια υπηρεσία του Δήμου, πρέπει η Ο.Ε. να προβεί στην έγκριση τους καθώς και στην έγκριση των νέων όρων του διαγωνισμού.

 Η προϋπολογισθείσα δαπάνη ανέρχεται στο ποσό των 20.500,00 €, συμπεριλαμβανομένου του

Φ.Π.Α. και θα βαρύνει τον Κ.Α. 10.6615.02 του προϋπολογισμό του Δήμου, οικονομικού έτους 2013.

 Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος.

 Στη συνέχεια ο Πρόεδρος ζήτησε από τα μέλη να αποφασίσουν σχετικά.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τρία (3) μέλη: 1) Ρούφα Ιωάννα, 2) Μήτρου Εμμανουήλ, 3) Σιφάκης Ηλίας.

 Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Τις διατάξεις του ΕΚΠΟΤΑ
* Την υπ΄αριθμ. Π1/3305/3-11-2010 (ΦΕΚ 1789Β΄/12-11-2010) απόφαση του Υφυπουργού Οικονομίας, Ανταγωνιστικότητας και Ναυτιλίας
* Τις διατάξεις του Ν. 2286/95 περί προμηθειών του Δημόσιου τομέα
* Την αριθμ. 168/2013 απόφαση Οικονομικής Επιτροπής
* Τον προϋπολογισμό του Δήμου Κω για το 2013 στον Κ.Α. 10.6615.02 στον οποίο έχει προβλεφθεί πίστωση η οποία έχει αναληφθεί
* Τις νέες Τεχνικές Προδιαγραφές οι οποίες συντάχθηκαν από την αρμόδια υπηρεσία του Δήμου
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Εγκρίνει τις νέες τεχνικές προδιαγραφές της προμήθειας **«εκτύπωση-έκδοση βιβλίου με τίτλο: Μητρώον από το αρχείο Παλαιών Πολεμιστών και αντιστασιακών»**, ενδ. προϋπολογισμού 20.500,00 € (συμπεριλαμβανομένου του ΦΠΑ)

Β. Εγκρίνει τους νέους όρους διακήρυξης του πρόχειρου διαγωνισμού με κριτήριο κατακύρωσης τη χαμηλότερη τιμή, σύμφωνα με το συνημμένο σχέδιο, το οποίο αποτελεί αναπόσπαστο μέρος της παρούσας απόφασης.

Γ. Διαθέτει το ποσό των 20.500,00 €, συμπεριλαμβανομένου του Φ.Π.Α. και σε βάρος του Κ.Α. 10.6615.02 του προϋπολογισμού του Δήμου Κω για το οικονομικό έτος 2013.

………….……………………………………………………………………………………………...

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**Γιωργαράς Αντώνιος |  **Τα μέλη**1. Ρούφα Ιωάννα
2. Μήτρου Εμμανουήλ
3. Σιφάκης Ηλίας
 |

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤIΑ****ΝΟΜΟΣ ΔΩΔΕΚΑΝΗΣΟΥ****ΔΗΜΟΣ ΚΩ** |  | *Κως*  …./…./2013Αριθ.Πρωτ. ….. |
| Δ/ΝΣΗ ΟΙΚ/ΚΩΝ ΥΠΗΡΕΣΙΩΝ |  |  |
| ΓΡΑΦΕΙΟ : Προμηθειών και Διαχείρισης Υλικού |  |  |
| ΤΑΧ. Δ/ΝΣΗ : | Αντιμάχεια Κως, 85302 ΚΩΣ |  |  |
| ΤΗΛΕΦΩΝΟ : | 2242360162, 123, 115 |  |  |
|  |  |  |  |

**ΣΧΕΔΙΟ**

**ΔΙΑΚΗΡΥΞΗ**

**Ο Δήμαρχος Κω**

Έχοντας υπόψη:

**1.** Τις διατάξεις του Ε. Κ. Π. ΟΤΑ αριθμό 11389/1993, απόφαση του ΥΠ ΕΣ

**2.** Τις διατάξεις του Ν. 3852/2010

**3**. Το Ν.2286/95(ΦΕΚ 19) προμήθειες του δημόσιου τομέα και ρυθμίσεις συναφών θεμάτων.

**4.** Το άρθρο 209 του νέου Δ.Κ.Κ. 3463/2006

**5.** Το Ν.3548/07(ΦΕΚ 68Α’/20-3-07) «καταχώρηση δημοσιεύσεων των φορέων του δημοσίου στο Νομαρχιακό και τοπικό τύπο και άλλες διατάξεις».

**6.** Το Ν.2690/99 «κύρωση του κώδικα διοικητικής διαδικασίας και άλλες διατάξεις».

**7.** Το N.3310/2005 «μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημόσιων συμβάσεων».

**8.** Την υπ’ αριθμό 5/2013 απόφαση του Δ.Σ. που ψηφίζει τον προϋπολογισμό του 2013.

**10.** Την υπ΄ αριθμό 77/2013 απόφαση του Δημοτικού Σ/λιου με την οποία εγκρίθηκε η έκδοση του βιβλίου με τίτλο «Μητρώον από το αρχείο παλαιών πολεμιστών και αντιστασιακών Κώων»

**11.** Την απόφαση 78**/**2013 της Οικονομικής Επιτροπής που εγκρίνει την κατάρτιση των όρων του διαγωνισμού.

**12.** Την υπ’ αριθμό 168/2013 απόφαση Οικονομικής Επιτροπής περί Ακύρωσης τους Διαγωνισμού .

**13.** Την υπ’ αριθμό ……../2013 απόφαση Οικονομικής Επιτροπής περί καθορισμού νέων όρων

**14.** Την ανάγκη του Δήμου για τη σχετική προμήθεια.

**ΔΙΑΚΗΡΥΣΣΕΙ**

 Πρόχειρο διαγωνισμό με σφραγισμένες προσφορές **και με κριτήριο κατακύρωσης την χαμηλότερη τιμή** για **«Εκτύπωση - Έκδοση Βιβλίου με τίτλο “*Μητρώον από το αρχείο παλαιών πολεμιστών και αντιστασιακών Κώων”* ,** σύμφωνα με τις διατάξεις του ΕΚΠΟΤΑ άρθρο 2 παρ 4.

**Άρθρο 1ο : Δαπάνη**

 Η προϋπολογισθείσα δαπάνη για την προμήθεια «**Εκτύπωση - Έκδοση Βιβλίου»** είναι **20.500€,** συμπεριλαμβανομένου και του Φ.Π.Α., δαπάνη η οποία περιλαμβάνεται στον προϋπολογισμό του έτους 2013 και θα βαρύνει τον κωδικό εξόδων Κ.Α. 10.6615.02 του Δήμου Κω για το έτος 2013.

**Άρθρο 2ο : Πληροφορίες**

 Τα έγγραφα του διαγωνισμού για την παραπάνω προμήθεια μπορούν να ζητηθούν από το Γραφείο Προμηθειών του Δήμου Κω με έδρα την Αντιμάχεια τηλ. 2242360162 ,2242360115 , 2242360123.

**Άρθρο 3ο : Τόπος και χρόνος διενέργειας του διαγωνισμού**

 Ο διαγωνισμός θα διεξαχθεί **στο γραφείο Προμηθειών του Δήμου Κω στην Αντιμάχεια στον 1ο όροφο (κτίριο πρώην Δήμου Ηρακλειδών) την …………. ημέρα ……………… και ώρα ………..** ενώπιον της αρμόδιας Επιτροπής του διαγωνισμού.

**Άρθρο 4ο : Προσφερόμενη τιμή**

 Η προσφερόμενη τιμή πρέπει να δίνετε σε Ευρώ και να περιλαμβάνει τις κρατήσεις υπέρ τρίτων. Εφόσον από την προσφορά δεν προκύπτει με σαφήνεια η προσφερόμενη τιμή, ή προσφορά απορρίπτεται ως απαράδεκτη . Προσφορές που θέτουν όρο αναπροσαρμογής της τιμής απορρίπτονται ως απαράδεκτες.

**Άρθρο 5ο : Τεχνικές προδιαγραφές**

 Τα προσφερόμενα υλικά πρέπει να πληρούν τις τεχνικές προδιαγραφές που περιγράφονται στο ΠΑΡΑΡΤΗΜΑ με τίτλο ΤΕΧΝΙΚΕΣ ΠΡΟΔΙΑΓΡΑΦΕΣ

**Άρθρο 6ο** **: Προέλευση**

 Στο διαγωνισμό γίνονται δεκτές προσφορές που αφορούν την προμήθεια και ισχύουν γενικά οι διατάξεις που αναφέρονται στο άρθρο 18 του ΕΚΠΟΤΑ.

**Άρθρο 6ο :**  **Δικαιούμενοι συμμετοχής**

Δικαιούμενοι συμμετοχής είναι:

α) Έλληνες και αλλοδαποί προμηθευτές

β) νομικά πρόσωπα ημεδαπά ή αλλοδαπά

γ) ενώσεις προμηθευτών που υποβάλλουν κοινή προσφορά, εφόσον συντρέχουν οι προϋποθέσεις του άρθρου 8 του ΕΚΠΟΤΑ και

δ)συνεταιρισμοί

**Άρθρο 7ο : Δικαιολογητικά συμμετοχής**

Οι δικαιούμενοι συμμετοχής στους διαγωνισμούς υποβάλουν μαζί με την προσφορά **επί ποινή αποκλεισμού σε δύο αντίγραφα** , τα παρακάτω αναγραφόμενα δικαιολογητικά, ήτοι:

1. **Εγγυητική επιστολή συμμετοχής** **στο διαγωνισμό** 3μηνης λήξεως από την ημέρα διενέργειας του διαγωνισμού, αναγνωρισμένου Πιστωτικού Ιδρύματος ποσού **5% επί του προϋπολογισμού των προσφερόμενων ειδών με ΦΠΑ, δηλαδή 1.025€** , σύμφωνα με το άρθρο 26 του Κανονισμού Προμηθειών ΟΤΑ.
2. **Υπεύθυνη δήλωση του Ν. 1599/86** ότι δεν έχει καταδικαστεί για αδίκημα σχετικό με την επαγγελματική του δραστηριότητα , ότι δεν τελεί υπό πτώχευση , εκκαθάριση ,αναγκαστική διαχείριση ή ανάλογη κατάσταση και ότι δεν τελούν σε διαδικασία κήρυξης ανάλογης κατάστασης .
3. **Υπεύθυνη δήλωση του Ν. 1599/86** στην οποία να δηλώνεται ότι δεν υφίστανται νομικοί περιορισμοί και ότι δεν έχει αποκλεισθεί η συμμετοχή της εταιρείας από διαγωνισμούς του δημοσίου ή των Ο.Τ.Α
4. **Υπεύθυνη δήλωση του Ν.1599/86** ότι έλαβε γνώση των όρων της διακήρυξης και των σχετικών με αυτήν διατάξεων και νόμων και τους αποδέχεται πλήρως και ανεπιφύλακτα
5. **Υπεύθυνη δήλωση του Ν. 1599/86** στην οποία να αναφέρουν τους ασφαλιστικούς φορείς προς τους οποίους υποχρεούνται στην καταβολή εισφορών για το προσωπικό που απασχολεί .
6. **Πιστοποιητικό** που εκδίδεταιαπό την αρμόδια αρχή, από την οποία να προκύπτει η ασφαλιστική ενημερότητα για το προσωπικό που η ίδια απασχολεί .
7. **Πιστοποιητικό που εκδίδεται** από την αρμόδια αρχή από το οποίο να προκύπτει ότι είναι ενήμεροι ως προς τις φορολογικές τους υποχρεώσεις
8. **Πιστοποιητικό του Οικείου Επιμελητηρίου** με το οποίο θα πιστοποιείται η εγγραφή τους σ’ αυτό και θα έχει εκδοθεί το πολύ έξι μήνες από την ημερομηνία διενέργειας του διαγωνισμού .
9. **Εξουσιοδότηση** στον καταθέτοντα την προσφορά , εφόσον δεν παρίσταται το ίδιο φυσικό πρόσωπο ή εταίρος (εκτός των Ανωνύμων Εταιρειών). Η εξουσιοδότηση υποβάλλεται είτε με συμβολαιογραφικό πληρεξούσιο ή σε δήλωση του Ν. 1599/86 με θεώρηση του γνήσιου της υπογραφής από διοικητική ή δικαστική αρχή , όταν αφορά φυσικό πρόσωπο. Όταν πρόκειται για εταιρεία (Ε.Ε, Ο.Ε, Ε.Π.Ε.) απαιτείται εξουσιοδότηση από το νόμιμο εκπρόσωπο της στον καταθέτοντα την προσφορά , βεβαιωμένου του γνήσιου της υπογραφής από δικαστική ή διοικητική αρχή . Οι ανώνυμες εταιρείες εκπροσωπούνται από μέλος του Δ.Σ. που θα παραστεί αυτοπροσώπως ή από νόμιμα εξουσιοδοτημένο άτομο προσκομίζοντας σχετικό πρακτικό του Δ. Σ περί συμμετοχής της στο διαγωνισμό και ορισμού εκπροσώπου της , πρωτότυπο ή νόμιμα επικυρωμένο.

 Για τους αλλοδαπούς , τα νομικά πρόσωπα ημεδαπά ή αλλοδαπά τους συνεταιρισμούς , τις ενώσεις προμηθευτών ισχύουν τα δικαιολογητικά που αναφέρονται στις διατάξεις του άρθρο 7 του ΕΚΠΟΤΑ.

**Άρθρο 8ο  : Τρόπος κατάθεσης προσφορών**

Όσοι επιθυμούν να λάβουν μέρος στον διαγωνισμό πρέπει να καταθέσουν έγγραφες προσφορές μέσα στην προθεσμία που ορίζεται από την σχετική διακήρυξη .

Στις περιπτώσεις που οι υποβαλλόμενες ή οι ταχυδρομικά αποστελλόμενες προσφορές δεν πληρούν τα οριζόμενα από τις διατάξεις των προηγούμενων παραγράφων του παρόντος άρθρου δεν λαμβάνονται υπόψη .

Οι προσφορές μπορεί να κατατίθενται ή να αποστέλλονται με οποιοδήποτε τρόπο και να παραλαμβάνονται με απόδειξη στο Δήμο Κω μέχρι και την προηγούμενη ημέρα του διαγωνισμού εάν αποσταλούν και παραληφθεί πρωτόκολλο του Δήμου. Προσφορές μπορεί να κατατίθενται επίσης απ’ απευθείας στην επιτροπή διαγωνισμού εφόσον προσκομίζεται από τον ίδιο η προσφορά είτε νόμιμος αντιπρόσωπος σας όπως ορίζεται στο άρθρο 7 παρ.5 του ΕΚΠΟΤΑ .

Προσφορές που περιέχονται στην υπηρεσία με οποιοδήποτε τρόπο μετά την διενέργεια του διαγωνισμού, δεν αποσφραγίζονται και επιστρέφονται από την αρμόδια υπηρεσία του Δήμου .

Στο φάκελο κάθε προσφοράς πρέπει να αναγράφονται ευκρινώς :

α) Η λέξη ΠΡΟΣΦΟΡΑ με κεφαλαία γράμματα

β) Ο πλήρης τίτλος της αρμόδιας υπηρεσίας που διενεργεί την προμήθεια

γ) Ο αριθμός της διακήρυξης

δ) Η ημερομηνία διενέργειας του διαγωνισμού

ε) Τα στοιχεία του διαγωνισμού

**Άρθρο 9ο :** **Τρόπος κατάθεσης προσφορών**

Όσοι επιθυμούν να λάβουν μέρος στο διαγωνισμό πρέπει να καταθέσουν έγγραφες προσφορές μέσα στην προθεσμία που ορίζεται από την σχετική προκήρυξη.

Οι προσφορές κατατίθενται στο πρωτόκολλο του Δήμου Κω Ακτή Κουντουριώτη 7. Τ.Κ. 85300 και παραλαμβάνονται από την αρμόδια επιτροπή που διενεργεί τον διαγωνισμό.

Οι προσφορές μπορεί να αποστέλλονται στην υπηρεσία **με οποιοδήποτε τρόπο** και παραλαμβάνονται με απόδειξη, με την απαραίτητη όμως προϋπόθεση ότι αυτές θα περιέχονται στην υπηρεσία μέχρι την προηγούμενη της διενέργειας του διαγωνισμού. Προσφορές μπορεί να κατατίθενται επίσης απευθείας στην Επιτροπή του Διαγωνισμού στην Αντιμάχεια κτήριο πρώην Δήμου Ηρακλειδών 1ος όροφος εφόσον προσκομίζονται από τον ίδιο η προσφορά είτε την καταθέτει νόμιμος εκπρόσωπος όπως ορίζεται στο άρθρο 7 παρ 5 του ΕΚΠΟΤΑ .

Στις περιπτώσεις που οι υποβαλλόμενες ή οι ταχυδρομικά αποστελλόμενες προσφορές δεν πληρούν τα οριζόμενα από τις διατάξεις των προηγουμένων παραγράφων του παρόντος άρθρου δεν λαμβάνονται υπόψη.

Προσφορές που περιέρχονται στην υπηρεσία με οποιοδήποτε τρόπο πριν την διενέργεια του διαγωνισμού, δεν αποσφραγίζονται αλλά παραδίνονται στα αρμόδια όργανα που παραλαμβάνουν τις προσφορές προ της εκπνοής της προθεσμίας που καθορίζεται από την διακήρυξη, προκειμένου να αποσφραγιστούν οι προσφορές που υποβάλλονται ή περιέρχονται στην υπηρεσία με οποιονδήποτε τρόπο εκπρόθεσμα.

Στον φάκελο κάθε προσφοράς πρέπει να αναγράφονται ευκρινώς :

 α. Η λέξη ΠΡΟΣΦΟΡΑ με κεφαλαία γράμματα.

 β. Ο πλήρης τίτλος της αρμόδιας υπηρεσίας που διενεργεί την προμήθεια .

 γ. Ο αριθμός της διακήρυξης .

 δ. Η ημερομηνία διενέργειας του διαγωνισμού .

 ε. Τα στοιχεία του αποστολέα .

**Άρθρο 10ο : Προσφορές**

 Με ποινή να μην γίνουν αποδεκτές οι προσφορές υποβάλλονται μέσα σε φάκελο καλά σφραγισμένο **, σε δύο αντίγραφα όλα τα δικαιολογητικά συμμετοχής**  του άρθρου 8 της παρούσας οποίος θα αναφέρει τις ενδείξεις που αναφέρονται στα άρθρο 9 . Προσφορές που υποβάλλονται ανοιχτές δεν γίνονται αποδεκτές .

 Τα οικονομικά στοιχεία τοποθετούνται **σε δύο αντίγραφα** σε χωριστό σφραγισμένο φάκελο, επίσης μέσα στον κυρίως φάκελο με την ένδειξη «**ΟΙΚΟΝΟΜΙΚΗ ΠΡΟΣΦΟΡΑ**».

 Οι προσφορές δεν πρέπει να έχουν ξύσματα, σβησίματα, προσθήκες, διορθώσεις.

Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, η δε επιτροπή διενέργειας του διαγωνισμού παραλαμβάνει και αποσφραγίζει τις προσφορές και κατά τον έλεγχο καθαρογράφει την τυχόν διόρθωση και μονογράφει και σφραγίζει αυτήν. Η προσφορά απορρίπτεται όταν υπάρχουν σ’ αυτήν διορθώσεις οι οποίες την καθιστούν ασαφή κατά τη κρίση του οργάνου αξιολόγησης των προσφορών.

Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της διακήρυξης, εκτός αν κατά περίπτωση στην προσφορά αναφέρει ρητά τα σημεία εκείνα τα οποία δεν αποδέχεται. Οι προσφορές υπογράφονται υποχρεωτικά από τους ίδιους τους διαγωνιζόμενους ή τους νόμιμους εκπροσώπους τους. Η προσφορά της ένωσης προμηθευτών υπογράφεται υποχρεωτικά είτε από όλα τα μέλη της ένωσης είτε από εκπρόσωπο διορισμένο με συμβολαιογραφικό έγγραφο.

Προσφορές που δεν είναι συνταγμένες σύμφωνα με την παρούσα διακήρυξη ή δεν είναι υπογεγραμμένες και δεν φέρουν τη σφραγίδα του προσφέροντα, αποκλείονται από το διαγωνισμό.

**Άρθρο 11ο : Αποκλίσεις- Διευκρινήσεις**

Περιπτώσεις προσφορών που παρουσιάζουν αποκλίσεις από τους όρους της Διακήρυξης δεν θα απορρίπτονται υπό την προϋπόθεση ότι οι αποκλίσεις αυτές δεν αναφέρονται στους απαράβατους όρους (βλέπε Τεχνική Περιγραφή – Προδιαγραφές) και κρίνονται επουσιώδεις από την αρμόδια Επιτροπή.

Διευκρινίσεις που δίνονται από τους προσφέροντες οποτεδήποτε μετά τη λήξη του χρόνου κατάθεσης των προσφορών τους δεν γίνονται δεκτές και απορρίπτονται ως απαράδεκτες.

Διευκρινήσεις δίδονται μόνο όταν ζητούνται από συλλογικό όργανο, είτε ενώπιον, είτε ύστερα από έγγραφο της Υπηρεσίας μετά από σχετική γνωμοδότηση του συλλογικού οργάνου. Σημειώνεται ότι, από τις διευκρινήσεις που δίδονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν.

**Άρθρο 12ο : Χρόνος ισχύος των προσφορών**

Οι προσφορές ισχύουν και δεσμεύουν τους προμηθευτές για τρείς (3) μήνες από την ημερομηνία διενέργειας του διαγωνισμού, καθώς και για τον χρόνο που αποδέχθηκαν να παρατείνουν την προσφορά τους.

Προσφορά που ορίζει χρόνο ισχύος μικρότερο του προβλεπόμενου από την διακήρυξη απορρίπτεται ως απαράδεκτη.

Η ισχύς της προσφοράς μπορεί να παρατείνεται, εφ’ όσον ζητηθεί από την υπηρεσία, πριν από την λήξη της, κατ’ ανώτατο όριο για χρονικό διάστημα ίσο με το προβλεπόμενο από την διακήρυξη.

Μετά τη λήξη και του παραπάνω ανωτάτου ορίου χρόνου παράτασης ισχύος της προσφοράς, ματαιώνονται τα αποτελέσματα του διαγωνισμού με την επιφύλαξη των διατάξεων των άρθρων 20 παρ.5 και 23 παρ. 2. του ΕΚΠΟΤΑ.

**Άρθρο 13ο : Αντιπροσφορές**

Στους διαγωνισμούς δεν γίνονται δεκτές αντιπροσφορές και σε περίπτωση υποβολής τους απορρίπτονται, ως απαράδεκτες.

Από τον ίδιο διαγωνιζόμενο μπορεί να επιδοθούν εναλλακτικές προσφορές.

**Άρθρο 14ο : Ενστάσεις προς της υπογραφής της σύμβασης**

Ένσταση κατά την διακήρυξης του διαγωνισμού ή της νομιμότητας διενέργειας του, ή της συμμετοχής προμηθευτή σ’ αυτόν, υποβάλλεται εγγράφως ως εξής:

* Κατά της διακήρυξης του διαγωνισμού, στην αρμόδια για την διενέργεια του διαγωνισμού υπηρεσία μέσα στο μισό του χρονικού διαστήματος από την δημοσίευση της διακήρυξης μέχρι την ημερομηνία υποβολής των προσφορών, σύμφωνα με τις διατάξεις του ΕΚΠΟΤΑ άρθρο 15 παρ 1α.

 Για τον καθορισμό της προθεσμίας αυτής συνυπολογίζονται και οι ημερομηνίες της δημοσίευσης της διακήρυξης και της υποβολής των προσφορών.

* Κατά της νομιμότητας της διενέργειας του διαγωνισμού ή της συμμετοχής σ’ αυτόν, μόνο από προμηθευτή που συμμετέχει στον διαγωνισμό ή αποκλείσθηκε από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο, στην αρμόδια για την διενέργεια διαγωνισμού επιτροπή, μέχρι και την επόμενη εργάσιμη μέρα από την ανακοίνωση του αντίστοιχου σταδίου. Η ένσταση αυτή δεν επιφέρει αναβολή ή διακοπή του διαγωνισμού από το αρμόδιο όργανο. Το όργανο αυτό υποβάλλει την ένσταση με αιτιολογημένη γνωμοδότηση του στη οικονομική επιτροπή που αποφαίνεται τελικά .
1. Οι ανωτέρω αποφάσεις της οικονομικής επιτροπής καθώς και οι αποφάσεις τους γενικά που αφορούν την κατακύρωση του διαγωνισμού ελέγχονται για την νομιμότητα τους και είναι δυνατή η προσβολή τους όπως αυτός ισχύει κάθε φορά .
2. Ενστάσεις που υποβάλλονται για οιουσδήποτε άλλους από τους προαναφερόμενους λόγους, προ της υπογραφής της σύμβασης δεν γίνονται δεκτές.
3. Κατά της αποφάσεως κατακύρωσης μπορεί να ασκηθεί προσφυγή στην ειδική επιτροπή του αρ. 152 του Ν. 3463/2006 σύμφωνα με τις ισχύουσες διατάξεις.

**Άρθρο 15ο – Εγγυήσεις**

Οι εγγυήσεις θα προέρχονται από τα πιστωτικά ιδρύματα ή άλλα νομικά πρόσωπα που λειτουργούν νόμιμα στα κράτη – μέλη της Ευρωπαϊκής Ένωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα των εγγυήσεων αν δεν είναι διατυπωμένα στην Ελληνική θα συνοδεύονται από επίσημη μετάφραση.

Κάθε προσφορά θα συνοδεύεται υποχρεωτικά από εγγύηση συμμετοχής υπέρ του συμμετέχοντος, για ποσό που θα καλύπτει το 5% της συνολικής προϋπολογισθείσης δαπάνης με το ΦΠΑ για τα προσφερόμενα είδη . Η εγγύηση πρέπει να ισχύει για τρεις (3) μήνες από την ημέρα του διαγωνισμού. Εγγύηση που αναφέρει χρόνο ισχύος μικρότερο ή έχει εκδοθεί σε συνάλλαγμα, απορρίπτεται ως απαράδεκτη.

Για την καλή εκτέλεση των όρων της σύμβασης, οι προμηθευτές είναι υποχρεωμένοι να καταθέτουν εγγυητική επιστολή που να καλύπτει το 10% της συνολικής συμβατικής αξίας των ειδών, χωρίς το ΦΠΑ. Η εγγυητική επιστολή καλής εκτέλεσης θα κατατίθεται μαζί με την υπογραφή της σύμβασης. Κατά τα λοιπά ισχύουν τα αναφερόμενα στο άρθρο 26 του ΕΚΠΟΤΑ.

**Άρθρο 16ο :** **Προσφερόμενη τιμή**

Οι τιμές θα πρέπει να δίδονται σε ΕΥΡΩ , θα αναγράφονται δε ολογράφως και αριθμητικώς ανά είδος .

Προσφορές που θέτουν όρο αναπροσαρμογής της τιμής απορρίπτονται ως απαράδεκτες.

Οι τιμές θα δίδονται ως εξής:

Ι. Τιμή με κρατήσεις χωρίς Φ.Π.Α.

ΙΙ. Ποσοστό Φ.Π.Α. επί τοις % στο οποίο υπάγεται το είδος. (Σε περίπτωση που αναφέρεται εσφαλμένος Φ.Π.Α. αυτός θα διορθώνεται από την Υπηρεσία). Η τιμή με κρατήσεις και χωρίς Φ.Π.Α. θα λαμβάνεται για τη σύγκριση των προσφορών.

Αναλυτικά κάθε άλλο κόστος με το οποίο επιβαρύνεται η τιμή.

Η υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε προμηθευτές υποχρεούνται να παρέχουν αυτά.

**Άρθρο 17ο** **:** **Αποσφράγιση των προσφορών και ανακοίνωση τιμών**

Η αποσφράγιση των προσφορών γίνεται δημόσια ενώπιον της επιτροπής παραλαβής και αποσφράγισης προσφορών.

Η επιτροπή προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από τη διακήρυξη. Προσφορές που υποβάλλονται στην επιτροπή μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στην Υπηρεσία για επιστροφή, ως εκπρόθεσμες.

Η αποσφράγιση γίνεται με την παρακάτω διαδικασία:

Αποσφραγίζεται ο κυρίως φάκελος καθώς και ο φάκελος της τεχνικής προσφοράς, μονογράφονται δε και σφραγίζονται από την επιτροπή όλα τα δικαιολογητικά και η τεχνική προσφορά κατά φύλλο.

Ο φάκελος της οικονομικής προσφοράς **δεν** αποσφραγίζεται, αλλά μονογράφεται και σφραγίζεται από την επιτροπή. Η αποσφράγιση του οικονομικού φακέλου θα γίνει την ημερομηνία και ώρα που θα ορίζεται από πρόσκληση της αρμόδιας επιτροπής.

Οι φάκελοι των οικονομικών προσφορών, για όσες προσφορές δεν κρίθηκαν – κατά την αξιολόγηση των τεχνικών και λοιπών στοιχείων – αποδεκτές, δεν αποσφραγίζονται αλλά επιστρέφονται.

Οποιαδήποτε πληροφόρηση των ενδιαφερομένων μπορεί να γίνει και μέσω fax με απόδειξη.

**Άρθρο 18ο : Τεχνικές προδιαγραφές**

Τα προσφερόμενα είδη πρέπει να πληρούν τις τεχνικές προδιαγραφές που περιγράφονται στο παράρτημα με τίτλο ΤΕΧΝΙΚΗ ΕΚΘΕΣΗ το οποίο αποτελεί αναπόσπαστο μέρος της παρούσας.

**Άρθρο 19ο** **: Αξιολόγηση προσφορών**

Κατά την αξιολόγηση των προσφορών για την τελική επιλογή κριτήριο είναι η χαμηλότερη τιμή και λαμβάνονται υπόψη κυρίως η συμφωνία με τις τεχνικές προδιαγραφές της διακήρυξης, ο ανταγωνισμός που αναπτύχθηκε.

Ισότιμες θεωρούνται οι προσφορές με την ίδια ακριβώς τιμή για ένα προϊόν.

Στην περίπτωση ισότιμων προσφορών για ένα προϊόν, μπορεί η επιτροπή με απόφαση της να διενεργήσει κλήρωση είτε σε περίπτωση διαιρετών υλικών να κατανείμει ισόποσα τις ποσότητες.

**Άρθρο 20o: Παραλαβή υλικών**

Η παραλαβή των υλικών γίνεται από Επιτροπή οριζόμενη από το Δ.Σ. ύστερα από ποσοτικό, ποιοτικό και μακροσκοπικό έλεγχο συντάσσοντας το σχετικό πρωτόκολλο παραλαβής**.**

**Άρθρο 21ο: Χρόνος παράδοσης**

Τα υπό προμήθεια βιβλία θα παραδοθούν στο Δήμο Κω αποκλειστικά με έξοδα του προμηθευτή σε έξι μήνες (6) από την ημερομηνία υπογραφής της σύμβασης.

Ο συμβατικός χρόνος παράδοσης μπορεί να παρατείνεται σύμφωνα με τα παραπάνω, το ανώτερο μέχρι του 1/2 αυτού με επιφύλαξη των δικαιωμάτων του Δήμου για την επιβολή των προβλεπόμενων κυρώσεων (Άρθρο 33 ΕΚΠΟΤΑ).

Επισημαίνεται ότι μετά τη λήξη της παραπάνω παράτασης, θα κινείται η διαδικασία κήρυξης του προμηθευτή εκπτώτου.

**Άρθρο 22ο :** **Δημοσίευση**

Σε μια (1 ) τοπική ημερήσια ή εβδομαδιαία. Η δαπάνη δημοσιεύσεως βαρύνει τον τελικό προμηθευτή.

**Ο ΔΗΜΑΡΧΟΣ**

**ΚΩΣΤΑΣ ΚΑΪΣΕΡΛΗΣ**

1. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-1)
2. Το τακτικό μέλος Μπαραχάνος Αθανάσιος, προσήλθε στη συνεδρίαση και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης.

4 Το τακτικό μέλος Κιλιμάτος Νικόλαος, προσήλθε στη συνεδρίαση μετά τη συζήτηση και λήψη απόφασης επί του 8ου θέματος της ημερήσιας διάταξης. [↑](#footnote-ref-3)